चिनियाँ मोबाइल निर्माता हुवेले बार्सिलोनामा सार्वजनिक गरेको पी टेन मोडलको सेटले एप्पलको आइफोन सेभेनलाई चुनौती दिनेछ । हुवेले जर्मनीको लेन्स निर्माता कम्पनी लाइकासँग पहिलो पटक सहकार्य गर्दै निर्माण गरेको पी टेनमा दुईवटा रिअर क्यामेरा तथा एउटा फ्रन्ट क्यामेरा छ । रिअर क्यामेरामा एउटा स्ट्यान्डर र अर्को वाइड एंगल छ भने फ्रन्ट क्यामेराले सेल्फी खिच्न खोज्दा कति जना मान्छे छन् भनेर गन्ने काम गर्छ । एकभन्दा बढी व्यक्ति भए लेन्स स्वचालित रूपमा वाइड एंगलमा परिणत भएर फोटो खिच्छ । यो सेटले फोटो खिच्नुभन्दा अघि थ्रिडी डेफ्थ सेन्सर टेक्नोलोजी प्रयोग गर्दै प्रोट्रेट फोटोलाई अझ आकर्षक बनाउने काम गर्छ । एप्पल र सामसुङको बढ्दो अन्तर्राष्ट्रिय बजारमा आफूलाई बलियो सावित गर्न पनि हुवेले यो सेटको दुई भर्जन सार्वजनिक गरेको हो ।
